**Lisa 1 RAAMLEPINGu projekt**

**…** (edaspidi müüja), keda esindab … alusel ..., ühelt poolt

ja

**Riigimetsa Majandamise Keskus** (edaspidiostja), keda esindab … alusel …, teiselt poolt,

keda nimetatakse edaspidi pool või ühiselt pooled,

sõlmisid käesoleva lepingu (edaspidi leping) avatud hankemenetlusega hanke 1-47.3067/1 „Teabekandjate tootmine ja tarnimine“ (viitenumber 276599) tulemusena alljärgnevas:

1. **Lepingu ese ja tähtaeg**
   1. Lepingu esemeks on müüja poolt vastavalt käesolevas lepingus ja selle lisades sätestatud tingimustele toodete valmistamine (edaspidi nimetatud tooted) ja nende tarnimine ostja näidatud asukohtadesse üle Eesti.
   2. Leping kehtib 48 kuud alates selle sõlmimisest või kuni lepingu maksimaalse maksumuse täitumiseni (kohaldub esimene täituv tingimus).
2. **Lepingu maksumus, arveldamise kord**
   1. Lepingu maksimaalne maksumus on 200 000 eurot, millele lisandub käibemaks. Nimetatud maksumus on eeldatav ja selle täies ulatuses täitmine ei ole ostjale kohustuslik.
   2. Lepingu lisa 1 tehniline kirjeldus punktis 3 esitatud parameetritele vastavate toodete tellimisel kohalduvad kogu lepinguperioodi jooksul müüja pakkumuses (lepingu lisa 2) pakutud hinnad. Esitatud hinnad on lõplikud ning sisaldavad kõiki kulusid ja makse, v.a käibemaks, mis lisandub toote hinnale kehtivas määras.
   3. Müüjal on õigus teha ostjale lepingu täitmise 2. aasta jooksul ühekordselt ettepanek lepingu punktis 2.2 nimetatud hindade ühekordseks muutmiseks alates raamlepingu kehtivuse 3. aastast, eeldusel, et tarbijahinnaindeks on selleks ajaks muutunud lepingu sõlmimise hetke olukorraga võrreldes rohkem kui 5% ning hinnamuutus on võrdne möödunud perioodi tarbijahinnaindeksiga, kuid mitte suurem kui 5%.
   4. Toote täpne hind märgitakse iga müüdud toote kohta esitatavale arvele.
   5. Ostja tasub toodete eest müüja poolt esitatud arvete alusel. Müüja esitab arve elektrooniliselt e-arvena.
   6. Maksetähtaeg on 21 päeva arve esitamise kuupäevast arvates.
3. **Toodete tellimine ja tarnimine**
   1. Toodete tellimine toimub vajaduspõhiselt ostja lihtkirjalike, e-posti teel edastavate tellimuste (tellimuskirjade) alusel.
   2. Tellimuskirjas peab olema esitatud vähemalt järgmine informatsioon:
      1. ostja struktuuriüksus;
      2. toote liik, täpne nimetus, viide lepingu lisa 1 punkt 3 sättele, milline toode tellitakse või vajadusel teistsuguse toote parameetrid;
      3. tellitav kogus;
      4. tarneviis ja üleandmise koht;
      5. tellimuse täitmise oodatav kuupäev.
   3. Tellimuste esitamisel ja täitmisel kohalduvad lepingu lisas 1 sätestatud nõuded, sh lisa 1 punktis 3 kirjeldatud parameetritele vastavate toodete puhul on kohalduv müüja poolt hankes pakutud hind (lepingu lisa 2). Müüjal on õigus antud hindasid lepingu täitmise käigus vähendada.
   4. Müüjal on kohustus vastata esitatud tellimuskirjale (tellimus kätte saadud, hinnapakkumuse saatmine jmt) hiljemalt 3 (kolme) tööpäeva jooksul alates tellimuse esitamisest.
   5. Tellimuse täitmise tähtaeg on 3 (kolm) nädalat alates tellimuse esitamisest, kui konkreetses tellimuses ei sätestata teistsugust tähtaega või kui müüja täpsustatud pakkumuse alusel ei lepita kokku teistsugust tarnetähtaega (nt tehnilises kirjelduses erinevate parameetritega toodete valmistamisel).
   6. Juhul, kui poolte kokkuleppel kohustub müüja toote ostjale või tema poolt määratud asukohta kohale toimetama, kannab ostja arve alusel tarnekulud, kui need on võrdsed Eestis turul kehtivate kullerteenuse või postiteenuse tavapäraste hindadega.
   7. Toote üleandmine müüjalt ostjale toimub saatedokumendi alusel. Ostja töötaja poolt allkirjastatud saatedokument tõendab toote ostjapoolset vastuvõttu. Müüja kohustub toote üleandmise aja teatama ostjale ette vähemalt 24h, kusjuures toote üleandmine toimub vaid tööpäevadel ja ostja asutuses rakendataval tööajal (E-N ajavahemikus 8-17, R 8-15.30).
   8. Saatedokumendi saatmisel e-posti teel loetakse ostja poolt toote vastuvõtmine tõendatuks saatedokumendil märgitud sisus ja mahus juhul, kui ostja pole 3 tööpäeva jooksul alates saatedokumendi kättesaamisest esitanud müüjale ühtegi pretensiooni vähemalt kirjalikku taasesitamist võimaldavas vormis.
   9. Ostja poolt müüjalt vastuvõetud, kuid müüjale veel täies ulatuses tasumata toode on kuni selle eest täieliku tasumiseni müüja omand.
   10. Müüja kinnitab, et tootel ei lasu mingeid kolmandate isikute õigusi ja kolmandatel isikutel ei ole alust selliste õiguste taotlemiseks.
   11. Juhusliku hävimise ja kahjustumise riisiko ning hoidmise kohustus läheb ostjale üle toote üleandmisega.
4. **Toote vastuvõtmine ja pretensioonid**
   1. Toote vastuvõtmisel kontrollib ostja toote koguse ja kvaliteedi vastavust saatedokumendil näidatud andmetele. Kui toote kogused ja kvaliteet ei vasta tegelikule, fikseerib ostja kõrvalekalded saatedokumendil ja teavitab sellest müüjat viivitamatult.
   2. Kõik laekunud pretensioonid tuleb müüjale edastada 2 (kahe) nädala jooksul alates toote vastuvõtmisest. Ostja kaotab õiguse tugineda pretensioonidele, mis tulenevad toote mittevastavusest saatedokumendile, kui ostja ei ole oma pretensioone edastanud müüjale 2 (kahe) nädala jooksul vähemalt kirjalikku taasesitamist võimaldavas vormis ning esitanud ilmnenud puuduse täpse kirjelduse. Müüja on kohustatud pretensioonile vastama 1 (ühe) nädala jooksul arvates selle kätte saamisest.
   3. Pretensiooni lahendamine toimub kas puuduva või mittevastava toote asendamise või kahju hüvitamise läbi. Vastava otsuse tegemisel arvestab müüja ostja seisukohtade ja mõistlike huvidega.
   4. Juhul, kui pooled ei jõua pretensiooni suhtes kokkuleppele, palgatakse sõltumatu ekspert, kes annab oma hinnangu pretensiooni lahendamise suhtes. Nimetatud eksperdi kulud tasuvad pooled ühiselt, kusjuures poolel, kelle kasuks pretensioon lahendatakse, on õigus omapoolsete kulude hüvitamise nõudmiseks teiselt poolelt.
5. **Garantii**
   1. Müüja annab tootele garantii vähemalt lepingu lisas märgitud tähtajaks ja ulatuses. Tähtaeg hakkab kulgema alates kauba üleandmisest ostjale.
   2. Müüja poolt pakutav garantii kehtib tingimusel, et ostja on edastanud müüjale vähemalt järgmised andmed:
      1. ilmnenud puuduste täpne kirjeldus;
      2. puudustega toote täpne kirjeldus (mh nt partii number jne);
      3. fotod defektsest tootest;
      4. ostjapoolne lahendusettepanek.
6. **Vastutus**
   1. Pooled vastutavad lepinguliste kohustuste mittetäitmise või mittekohase täitmise, sealhulgas täitmisega viivitamise eest.
   2. Toote üleandmisega viivitamise korral on müüja kohustatud tasuma leppetrahvi 0,15% toote ostuhinnast iga üleandmisega viivitatud päeva eest.
   3. Arve mitteõigeaegsel tasumisel on ostja kohustatud tasuma müüjale viivist 0,15% toote ostuhinnast iga viivitatud päeva eest.
   4. Müüja ei vastuta toote hoidmisel, paigaldamisel või kasutamisel kolmandatele isikutele põhjustatud kahju eest.
7. **Lõppsätted**
   1. Käesoleva lepingu lisad moodustavad lepingust lahutamatu osa.
   2. Lepingu sõlmimise hetkel on lepingul järgmised lisad:
      1. Lisa 1 tehniline kirjeldus;
      2. Lisa 2 müüja pakkumus.
   3. Pooled kinnitavad, et leping vastab poolte tegelikule tahtele. Pooled kinnitavad, et on lepingu hoolikalt läbi lugenud ning lepingu kõik sätted ja tingimused on üheselt arusaadavad ja mõistetavad.
   4. Lepingu täitmisel on poolte kontaktisikuteks, kellel on tellimuste esitamise ja toodete vastuvõtmise ning pakkumuste esitamise ja toodete üleandmise õigus:
      1. Ostja kontaktisik: … (nimi ja ametinimetus, tel: …, e-post: …)
      2. Müüja kontaktisik: … (nimi ja ametinimetus, tel: …, e-post: …)
   5. Poolte esindajad kinnitavad ja tagavad, et neil on kõik seadustest ja teistest õigusaktidest tulenevad volitused, nõusolekud ning heakskiidud sõlmida käesolev leping ja täita lepingust tulenevad kohustused.
   6. Pooled kinnitavad, et lepingu sõlmimisega ei ole nad rikkunud ühegi enda suhtes kehtiva seaduse, õigusakti või põhikirja sätet ega ühegi varem sõlmitud lepingu või kokkuleppe kohustust.
   7. Pooled arvestavad, et lepingu esemeks olevad tooted on üldjuhul mõeldud paigaldamiseks avalikku ruumi ning nii ostjal kui avalikus ruumis liikuvatel kolmandatel isikutel on õigus avalikus ruumis eksponeeritavaid tooteid jäädvustada nt fotografeerides, filmides jmt moel ning oma huvides, v.a kolmandate isikute puhul tulu teenimiseks, avalikult kasutada.
   8. Poolte vahel lepingu täitmisest tulenevad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused läbivaatamisele õigusaktidega kehtestatud korras.
   9. Leping jõustub allkirjastamisest mõlema poole poolt.

**Poolte andmed ja allkirjad**

**Müüja Ostja**

|  |  |
| --- | --- |
| … | Riigimetsa Majandamise Keskus |
| Registrikood … | Registrikood 70004459 |
| Aadress …  Tel … | Mõisa/3, Sagadi küla, Haljala vald,  45403 Lääne-Viru maakond |
| E-post … | Tel 676 7500 |

E-post rmk@rmk.ee